Standardne veličine fluorescentnih svjetiljki

Od uvođenja na tržište 1939., različiti tipovi fluorescentnih svjetiljki su se pojavili. Sustavno označavanje odnosi se na oblik, snagu, dužinu, boju i ostale električne i svjetlosne osobine. 

## Oznake cijevi
Svjetiljka je obično označena sa oznakom F**T**, gdje je F oznaka za fluorescentna, prvi broj označava snagu u W, drugi broj je dužina u inčima, oznaka T znači da je oblik cijevni (engl. *tubular*), te zadnji broj označava promjer u osminama inča (ponekad je u mm, zaokruženo na najbliži broj). Tipičan promjer je T12 ili T38 (12/8 = 1 ½” ili 38.1 mm) za stambene svjetiljke sa starom magnetskom prigušnicom; te T8 ili T26 (1” ili 24.4 mm) za štedne svjetiljke sa elektronskom prigušnicom; te T5 ili T16 (5/8” ili 15,875 mm) za male svjetiljke, koje mogu raditi na baterije.

### Reflektori

Neke svjetiljke imaju unutrašnji neprozirni reflektor. Reflektor može biti od 120º do 310º u odnosu na opseg svjetiljke. Često se u oznaku dodaje slovo R, tako bi oznaka bila FR**T**. Ako uz to ima i veoma visoki izlaz (engl. very high output –VHO), onda je oznaka VHOR. 
Reflektor se koristi kada se svjetlost želi usmjeriti samo u jednom pravcu. Recimo, može se koristiti kod fluorescentnih svjetiljki za sunčanje. Unutrašnji reflektor je puno efikasniji od vanjskog. Slijedeći primjer je u industriji hrane, gdje imamo  otvor, za kontrolu kvalitete. Lučne svjetiljke su imale otvor, obično 30º, da bi se svjetlo usmjerilo samo u jednom smjeru, kao kod strojeva za kopiranje. 

### Uske svjetiljke
Uske svjetiljke rade sa prigušnicom koja ima trenutačni start (engl. *instant*) i mogu se prepoznati po jednom pinu.

### Svjetiljke sa visokim izlazom
Svjetiljke sa visokim izlazom (engl. *high output* – HO) su svjetlije i troše više električne struje, imaju drukčije krajeve na pinovima, tako da se ne pomješaju s drugima, a oznaka je F**T**HO, dok je oznaka F**T**VHO za veoma visoki izlaz (engl. very high output – VHO).  

### Ostali oblici cijevi
Svjetiljke sa cijevi U oblika imaju oznaku FB**T**, gdje B znači savijen (engl. bent). Ipak, obično imaju istu oznaku kao i ravne. Kružne svjetiljke imaju oznaku FC**T**, gdje C znači kružan (engl. circular), gdje je prvi broj promjer kruga, a drugi broj obično 9 za standardnu cijev 29 mm. 

### Boje
Boje se obično označavaju sa WW za toplo bijele (engl. *warm white*), EW za neutralno bijele (engl. *enhanced white*), CW za hladno bijele (engl. cool white) i DW za modro bijele (engl. daylight white). Oznaka BLB je za UV fluorescentne svjetiljke (engl. blacklight-blue) koje se koriste za privlacenje komaraca. 

Tvornice Philips i Osram koriste numeričke oznake za boje. Kod fluorescentnog sloja sa 3 mješavine ili više, prva oznaka označava CRI (indeks usporedbe boja). Recimo, ako je prva oznaka 8, onda je CRI otprilike 85. Zadnja dva broja označavaju temperaturu boje u kelvinima (K). Recimo, ako su zadnja dva broja 41, to znači da je temperature boje 4100 K, što prestavlja hladno bijelu boju.Tvornice Tež Tesla i Tesla su koristile oznake TB (Toplo bijela),SB (Srednje topla bijela,negde i svetlo bijela),BB (bijela boja) DS (dnevna svjetlost).Lisma i većina tvornica žarulja u SSSR su korisitile ЛБ(Bela boja),ЛД(dnevna svetlost)ЛДЦ(dvena svetlost sa CRI 80).ЛБР (reflektorska cev bele boje). 

## Uobičajeni odnos veličina

### Europske štedne žarulje
1970-ih, Thorn Lighting je uveo na tržište zamjenske štedne žarulje, dužine 2,4 m, u Europu. Napravljene su da rade na postojeće 125 W (240 V) serijske prigušnice, ali sa drugim punjenjem plina i radnim naponom, one su davale ustvari 100 W. Sa smanjenjem snage 20%, osvjetljennje se smanjilo samo 9%, pa je ipak povećalo stupanj iskorištenja. Te prve štedne žarulje, sa oznakom T12, su prisutne i danas. Kasnije su se za zamjenu koristile svjetiljke T8, koje su imale novi fluorescentni sloj, sa još većim stupnjem iskorištenja.

## T5 svjetiljke
1990-tih, pojavile su se na tržištu T5 svjetiljke. One su konstruirane da se uklope u module od 300 mm (kao npr. montažni stropovi). One su dostupne u verziji HE – za manje snage, i HO – veće snage. Koriste se uglavnom sa elektronskom prigušnicom. 

### Stupanj iskorištenja

T5 svjetiljke su vrlo popularne kao štedne žarulje, jer mogu smanjiti korištenje energije više od 65%. 

### Sadržaj žive
T5 svjetiljke imaju mali sadržaj žive. Svaka nova generacija fluorescentnih svjetiljki, ukljućujuci T5 seriju, mogu raditi sa manjim sadržajem žive, ali uz veći stupanj iskorištenja. One imaju premaz koji spriječava da fluorescentni sloj upija živu.

### Cijena po lumenu
Jedna studija, koju je provela IEEE (Institute of Electrical and Electronics Engineers), je pokazala da je osvjetljenje sa T5 fluorescentnim svjetiljkama, puno jeftinije rješenje, nego recimo rješenje sa LED osvjetljenjem. Usporedba je izvršena izmedu T5 fluorescentne svjetiljke i T8 LED svjetiljke, da bi se dobilo $/1000 lm. Za T5 fluorescentnu svjetiljku se dobio trošak od 3 $/1000 lm, a za T8 LED svjetiljku se dobilo 70 $/1000 lm.  

## Izvori